«№6 ЖОББМ» КММ

«Қалдырған ізің мәңгілік» тақырыбындағы ардагер ұстаздар апталығы

Тақырыбы:

**Керек кәсіп бәрі де**

*(түлектермен, ардагер ұстаздармен кездесу)*

Өткізген: А.Ш.Досмағамбетова

2018-2019 оқу жылы

**Бекітемін:**

**Күні: 5 қаңтар**

**Кештің мақсаты:** Мамандық таңдау кезінде оқушыларға бағыт-бағдар беріп, таңдау мүмкіндіктерін шешу. Адам өмірінде мамандықтың алатын орны, маңызы туралы түсінік қалыптастыру. Зейнеткер ұстаздар, түлектер мен оқушылар арасында байланыс орнату. Оқушыларға алдағы уақытта заман талабына сай дұрыс мамандық алу үшін бағыт-бағдар беру, әр мамандықтың қызығы мен қиындылығы болатындығын жете ұғындыру. Ойлау қабілетін дамыту, сөйлеу мәдениетін қалыптастыру.  
**Кештің бағдарламасы:**  
1. Кіріспе сөз.  
2. Қонақтарды таныстыру.  
3. Бейнеролик.  
4. Сұрақ – бізден, жауап – сізден.  
5. Ойын «Суреттер сөйлейді».  
6. Психологиялық тренинг  
7. «Аралдар» (рефлексия)  
8. Қонақтарға сый.  
9. Қорытынды

Ең керемет мамандық бар кәсіпкер,

Кәсіпкерге Жаратушы нәсіп бер.

Армандарды айналдырған шындыққа,

Кәсіпкердей мықты болсан өсіп көр.

Табыс өссін толастамай әр күні,

Тұтынушы сізде болсын барлығы.

Өрге ғана домаласын тасыңыз,

Сізге артылған ел үміті, бар жүгі.

Табысыңыз мол болсын,

Әр істе де жол болсын!

Арманыңыз алдамай,

Иықта алтын тон болсын!

Ел еңсесін көтерер,

Кең себеттей ой болсын!

Қазақты алға жетелер,

Кереметтей той болсын!

Үлес қосқан мына үлкен ғаламға,

Қазынаны еселеген адам да,

Жолын тапқан сан тараулы заманда,

Кәсіпкерлер аман болсын әманда.

**1. Кіріспе сөз:** -Құрметті  шақырулы қонақтар, кәсіпкерлер, зейнеткер ұстаздар! Баршаңыз да бүгінгі «**Керек кәсіп бәрі де**» атты кездесу кешіне қош келдіңіздер! Кездесуімізді бастамас бұрын мектебіміздің директоры Оспанова Әлия Оспанқызына сөз береміз.  
Тағдырыңды өзгертетін таңдау жасау өте қиын. Әсіресе, мамандық таңдау мен жар таңдауда мүлт кетпеу керек. Біз бүгін осының біріншісі, яғни мамандық таңдау туралы сөз қозғайтын боламыз. Мынау нарықтық қарым-қатынас жағдайында өмірге аттағалы отырған жастың көкейінде «кім болам?» деген сұрақ тұр. Сондықтан да, оқушыларға бағыт-бағдар беріп, таңдау мүмкіндіктерін шешу үшін бүгінгі кешімізге ұстаздарды, кешегі түлек – бүгінгі кәсіпкерлерімізді, яғни елге елеулі, халыққа қалаулы өз ісінің мамандарын бүгінгі кешімізге шақырып отырмыз. Қонақтарымызбен ой бөлісіп, пікір алыспас бұрын, таныстырып өтсек.

**2. Қонақтармен таныстыру.**

1.

2.

3.

4.

5.

Менің елім-Қазақстан! Бұл әрбір дала перзентінің көкірегінде мақтаныш пен айтатын сөзі.  Елбасы «Еліңнің ұлы болсаң, еліңе жаның ашыса, азаматтық намысың болса,қазақтың ұлттық мемлекетінің нығайып көркеюі жолында жан теріңді аянбай жүріп еңбек ет. Жердің де, елдің де иесі екеніңді ұмытпа», - дейді.   
 Сіздер-еліміздің экономикасын, мәдениетін, білімін көтеріп жүрген азаматсыздар. Жаңа дәуір көшін жалғастыруға, халқымыздың әл-ауқатынның артуына, еліміздің көркейіп нығаюына үлес қосу, басты борыштарыңыз деп санаймыз.  
Бұл ғасыр-білім ғасыры. Еліміздің дамуы үшін Қазақстанды әлем танитындай бәсекеге қабілетті ел болу үшін бүгінгі жас ұрпақ білімді болуы шарт. Ақыл мен сананың, білім мен біліктің бәсекеге түсер ғасыры, ертеңін ойлайтын ел болғандықтан, елбасымыз шәкірт біліміне аса көңіл бөліп отыр. Ертеңгі күннің бүгінгі күннен нұрлы болуына ықпал етіп, адамзат қоғамын алға жетелейтін күш білімге ғана тән. Сондықтан мектебіміздің оқушыларына сіздердей аға буын өкілдерін мамандық таңдауда кәсіпкерліктің де қыр-сырмен таныстыру үшін шақырған болатынбыз. Шақыруымызды қабыл алып, келгендеріңіз үшін көп-көп рахметімізді білдіреміз. ХХI ғасырдың табалдырығын аттаған мемлекетіміздің жас ұрпағы қандай болу керек? «Қандай мамандықты таңдаймын» немесе «таңдаған мамандығыма қалай қол жеткіземін» деген ойлар мазалайтыны анық. Мамандық таңдау кезеңінде тұрған оқушыларға бағыт-бағдар беріп, таңдау мүмкіндіктерін шешу үшін ұстаздармен, кешегі түлектер, бүгінгі кәсіпкермен кездестіріп ой бөлісу, пікір алмасудың маңызы өте зор.  
Адам өзінің болашақ кәсібіне әр түрлі жолдармен келеді. Біреулер үшін – ол ойға алған арманның орындалуы, отбасы дәстүрін жалғастыру, келесі біреулер үшін – жаңалыққа, дербестікке талпыныс, үшінші біреулерге — әйтеуір бір мамандық алу керек болған соң т.б. Мамандықты таңдау үшін, адам ең алдымен өзін, өз бейімділігін тануы қажет. Өз-өзіне «Мен кіммін?», «Осы өмірдегі менің орным қандай?», «Қалай өмір сүремін?» деген сұрақ қоймайтын адам кем де кем.  
Мынау көп салалы өмірде мамандықтың түрі көп. Әрине таңдау жасау оңай емес. Ең бастысы – адам еңбекке қабілетті, зейінді болуы қажет және оның мамандығы өзі өскен ортаға маңызды, бағалы үлес қосатындай болуы шарт. Өз ісіне сенімді, дұрыс таңдаған адам ғана жетістікке жетеді. Адам еңбегінен қуанышын таба білсе, бойына жаңа күш қосылып, еңбекке деген шабыты арта түседі. Зор ықылас, шабытпен істеген іс – табыс биігіне жеткізетін қанат.

Кешімізді  « »  атты ән шашумен  Меруерт Жақанқызы ортамызға шақырамыз!

Өз ісінің нағыз маманы атану көп адамға бұйыра бермейтін бақыт. Ол үшін өзіңнің мамандығыңа деген, жұмысыңызға деген махаббат болу керек. Бүгінде мамандықтарымен жұмыс істеп жатқан, өзінің мамандықтары туралы, жұмысы туралы, ұнайтын, ұнамайтыны, қалай түскенін сұрап білу үшін қонақтарымыздан сұрасақ.

**3. Бейнеролик. «Дұрыс мамандық таңдау»**

**4. Оқушылар мен қонақтармен сұхбат.**  
1. Жақсы маман болу үшін адам нені біліп, нені үйрену қажет деп ойлайсыз?  
2. Елімізді өркендету үшін бүгінгі таңда қандай маман иелері керек деп ойлайсыздар?  
3. Адам өзін белгілі бір мамандыққа қашан, қалай дайындауы керек деп ойлайсыз? Өздерің қай уақыттан бастап дайындалдыңдар?  
4. Бүгінгі таңда қандай мамандықтар сұранысқа ие?

5.Қай уақытта адам өз еңбегінің жемісін көре алады?

**5. Ойын: «Суреттер сөйлейді».** Ойыншылар кезекпен өз командаластарына жасырылған белгілі мақалдарды тақтаға сурет салу арқылы түсіндіріп беруге тиісті. Әр командаға 1 мақалдан беріледі.

7б сынып оқушыларының  орындауында Нұрғожаев Ержан «Жайық»

Психологиялық сәт: «Психогеометрия»- өзін- өзі тану: Қатысушылар өзіне ұнаған геометриялық фигуралардың кез келгенін таңдауы тиіс. Әр фигура қандай да бір адам бойындағы қасиетті, қабілетті білдіреді. Әрқайсысымыз өзімізді танып көрелік.  
Квадрат. Сенде төзімділік, шыдамдылық, еңбекқорлық дамыған. Өз айналана адамдарды жинап ұйымдастыру, реттеу және жүйелеу қабілетін баршылық. Сенен үздік администратор шығады, бірақ саған өзіннің кәсіптік мамандығынды менеджментпен байланыстырмауға ұсыныс айтамын.  
Зигзаг. Сенде әсемдікті көре білу қабілетін жоғары қалыптасқан, сондай- ақ шығармашылық қабілетін, ой- өрісін дамыған. Сенде табиғи өткіройлылық бар, өз айналана қабілетті адамдарды жинай аласын. Сені шаблондар, ережелер, нұсқаулар қызықтырмайды. Бастаған істі аяқтауға төзімділіктің жоқтығы бөгет жасайды.  
Шеңбер. Сенде адамгершілік жоғары дамыған. Сен өз әріптесінді тыңдай аласың және оның қайғысы мен қуанышын бірге бөлісесін , басқаның ауарпатылығына жәрдемдесу қабілетін жоғары қалыптасқан.Саған жеке адамдар арасындағы кикілжіңдер тән емес, өзіңді олардан аулақ ұстайсың және саған менеджмент саласындағы мамандықтар сәйкес келмейді. Сенен үздік психолог шығуы мүмкін.  
Үшбұрыш . Саған басқарушылық қасиет тән. Өз көздеген мақсатына қол жеткізуге барлық мүмкіншілігіңді жасайсың. Өзіңе сенімдісің және жеңіске, жетістіктерге, ұтыстарға оңай қол жеткізесің. Айтқаныннан шықпайсың, абыройлысың. Сен қоғамда, өмірде жоғары жетістіктерге қол жеткізесің, жұмысыңда жоғарыға көтерілуге бейімділігін бар.Саған менеджмент саласын меңгеру ұсынылады.

**6. «Аралдар» (рефлексия)**Еркін түрде қатысушылар бүгінгі кештен алған әсерлерін білдіру мақсатында кемелерін аралдарға жабсырады.

**7. Қонақтарға сый.**

9 а сынып оқушысы Меруерт Жағанқызы орындауындағы әнімен аяқтаймыз.

**8. Қорытынды**

Тоқсан ауыз сөздің тобықтай түйінін түйіп, жинақтап бір –екі ауыз сөзбен қорытындылап жіберсек.  
Атақты ғұлама Әл – Фараби айтқандай:  
Ісім оңсын десеңіз,  
Сол істің маманы болыңыз.  
Даңқым шықсын десеңіз,  
Көпшіліктің адамы болыңыз деген екен. Олай болса «**Керек кәсіп бәрі де**» атты кездесу кешімізге келіп маңызды ой-пікірлеріңізбен бөліскен қонақтарымызға алғыс білдіреміз!